Ehdotus neuvoston asetukseksi (EY) Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuhun henkilöstöön sovellettavien palvelussuhteen ehtojen vahvistamisesta annetun asetuksen (ETY, Euratom, EHTY) N:o 259/68 muuttamisesta /* KOM/98/0421 lopull. - CNS 98/0235 */



Virallinen lehti nro C 266 , 25/08/1998 s. 0013



Ehdotus neuvoston asetukseksi (EY) Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuhun henkilöstöön sovellettavien palvelussuhteen ehtojen vahvistamisesta annetun asetuksen (ETY, Euratom, EHTY) N:o 259/68 muuttamisesta (98/C 266/06) KOM(1998) 421 lopull. - 98/0235(CNS) (Komission esittämä 9 päivänä heinäkuuta 1998) EUROOPAN UNIONIN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 24 artiklan, ottaa huomioon komission ehdotuksen, joka on tehty henkilöstösääntökomitean lausunnon saamisen jälkeen, ottaa huomioon Euroopan parlamentin lausunnon, ottaa huomioon yhteisöjen tuomioistuimen lausunnon, ottaa huomioon tilintarkastustuomioistuimen lausunnon, sekä katsoo, että 18 päivänä heinäkuuta 1998 annetun neuvoston asetuksen (EHTY, ETY, Euratom) N:o 2175/88 mukaisesti korjauskerrointa 100 sovelletaan eläkkeisiin ja henkilöstösääntöjen 50 artiklan perusteella maksettaviin korvauksiin, kun eläkkeen tai korvauksien saaja asuu yhteisön ulkopuolisessa maassa, sekä virkamiesten tai entisten virkamiesten huollettavana olevista lapsista maksettaviin perheisiin, jos ne maksetaan henkilölle, joka asuu yhteisön ulkopuolisessa maassa. ensimmäisen oikeusasteen tuomioistuin totesi asiassa T-285/94 14 päivänä joulukuuta 1995 antamassaan tuomiossa, että edellä tarkoitetun asetuksen 3 artikla on laiton, sillä se on ristiriidassa henkilöstösääntöjen 82 artiklan 1 kohdan toisen ja kolmannen alakohdan kanssa, joista se ei voi poiketa, kun yhteisön säädösten hierarkiaa koskeva periaate otetaan huomioon, toimielinten on noudatettava virkamiesten tasavertaisen kohtelun periaatetta riippumatta olosuhteista, joihin nämä yksikön tarpeiden vuoksi joutuvat, korjauskertoimien tarkoituksena on korjata palkkoja niin, että virkamiesten ostovoima säilyy tasavertaisena heidän asemapaikastaan riippumatta, entisten tai tehtävistä vapautettujen virkamiesten asuinpaikan valinta perustuu puhtaasti henkilökohtaisiin syihin, kun taas palveluksessa olevien virkamiesten tilanne on toinen, koska palveluksessa olevien virkamiesten tilanne eroaa huomattavasti entisten ja tehtävistä vapautettujen virkamiesten tilanteesta, on perusteltua soveltaa korjauskertoimia ainoastaan yhteisön ulkopuolisissa maissa palveluksessa olevaan henkilöstöön, ja korjauskertoimia sovelletaan ainoastaan yhteisön ulkopuolisissa maissa palveluksessa olevan henkilöstön palkkoihin; niitä ei voida soveltaa sellaisten henkilöiden taloudellisiin oikeuksiin, jotka asuvat kyseisissä maissa mutta eivät toimi työtehtävissä, ON ANTANUT TÄMÄN ASETUKSEN: 1 artikla Muutetaan Euroopan yhteisöjen virkamiehiin sovellettavia henkilöstösääntöjä seuraavasti: 1. Korvataan 82 artiklan 1 kohdan toinen ja kolmas alakohta seuraavasti: "Niihin sovelletaan sellaisen Euroopan yhteisöissä sijaitsevan valtion osalta vahvistettua korjauskerrointa, jossa eläkkeen saaja on osoittanut asuinpaikkansa olevan. Jos eläkkeen saajan asuinpaikka on yhteisöjen ulkopuolella sijaitsevassa maassa, sovelletaan korjauskerrointa 100." 2. Korvataan 41 artiklan 3 kohdan kuudes ja seitsemäs alakohta seuraavasti: "Neljännessä alakohdassa tarkoitettuihin korvaukseen ja viimeiseen kokonaispalkkaan sovelletaan sellaisen yhteisöissä sijaitsevan valtion osalta vahvistettua korjauskerrointa, jossa korvauksen saaja on osoittanut asuinpaikkansa olevan. Jos korvauksen saajan asuinpaikka on yhteisöjen ulkopuolella sijaitsevassa maassa, sovelletaan korjauskerrointa 100." 3. Korvataan 67 artiklan 4 kohdan ensimmäinen alakohta seuraavasti: "Jos edellä mainitut perhelisät maksetaan liitteessä VII olevan 1, 2 ja 3 artiklan mukaisesti muulle henkilölle kuin virkamiehelle, nämä lisät maksetaan kyseisen henkilön asuinmaan valuuttana, tarvittaessa 63 artiklan toisessa kohdassa tarkoitettujen valuuttakurssien mukaisesti. Niihin sovelletaan kyseisen yhteisöissä sijaitsevan valtion osalta vahvistettua korjauskerrointa tai korjauskerrointa 100, jos asuinpaikka on yhteisöjen ulkopuolella." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan . . . päivästä . . . kuuta 19. . . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.